HRVATSKO KNJIŽNIČARSKO DRUŠTVO



CROATIAN LIBRARY ASSOCIATION

**Stručni odbor (2014.- 2016.)**

Hrvatske bratske zajednice 4

10000 Zagreb

**ZAPISNIK** s 8. sjednice Stručnog odbora HKD-a

Osma sjednica Stručnog odbora HKD-a održana je 16. lipnja 2016. u Uredu Hrvatskoga knjižničarskog društva. Sjednica je trajala od 11.00 do 12.30 sati.

**Prisutni:**

1. **Dunja Holcer** (*predsjednica Hrvatskoga knjižničarskog društva*)
2. **Ljiljana Krpeljević** *(predsjednica Komisije za zavičajne zbirke i zamjenica predsjednice Stručnog odbora)*
3. **Frida Bišćan** *(predsjednica Komisije za izgradnju i opremu knjižnica)*
4. **Darija Ćaleta** *(predsjednica Komisije za muzejske i galerijske knjižnice)*
5. **Sonja Avalon** *(zamjenica predsjednice Komisije za nabavu knjiž. građe i međuknjižničnu posudbu)*
6. **Zrinka Udiljak Bugarinovski** *(zamjenica predsjednice Komisije za upravljanje)*
7. **Marija Tomečak** *(zamjenica predsjednika Komisije za pravne i srodne knjižnice)*
8. **Iva Pezer** *(predsjednica Komisije za pokretne knjižnice)*
9. **Sonja Pigac Ljubi** *(predsjednica Radne grupa za serijske publikacije)*
10. **Davorka Pšenica** *(predsjednica Komisije za slobodan pristup informacijama i slobodu izražavanja i zamjenica predsjednice Komisije za javno zagovaranje)*
11. **Grozdana Ribičić** *(zamjenica predsjednice Komisije za čitanje)*
12. **Alka Stropnik** *(predsjednica Komisije za knjižnične usluge za djecu i mladež)*
13. **Sanja Vukasović-Rogač** *(predsjednica Komisije za glazbene knjižnice i zbirke)*
14. **Vesna Špac** *(predsjednica Komisije za tehničke knjižnice)*
15. **Željka Miščin** *(zamjenica predsjednice Komisije za knj. usluge za osobe s pos. potrebama)*
16. **Vesna Hodak** *(predsjednica Komisije za katalogizaciju)*
17. **Danica Pelko** *(predsjednica Komisije za školske knjižnice)*
18. **Katarina Todorcev Hlača** *(predsjednica Radne grupe za manjinske knjižnice)*
19. **Tamara Runjak** *(zamjenica predsjednice Komisije za povijest knjiga i knjižnica)*
20. **Sanja Kosić** *(zamjenica predsjednice Komisije za zaštitu knjižnične građe)*

Sjednicu je, u ime predsjednice Stručnog odbora Marijane Mišetić, otvorila i vodila Ljiljana Krpeljević, zamjenica predsjednica Stručnog odbora.

**Ad 1. Usvajanje Dnevnog reda**

Dnevni red je jednoglasno usvojen.

**Ad 2. Usvajanje Zapisnika sa 7. sjednice Stručnog odbora HKD-a**

Članovi stručnog odbora imali su jednu primjedbu vezano uz zapisnik. Primjedba je prihvaćena i uz tu korekciju, Zapisnik je jednoglasno usvojen.

**Ad 3. Izvješće o upražnjenim mjestima u Komisijama i Radnim grupama HKD-a**

Članovi stručnog odbora dodali su nekoliko promjena na popisu upražnjenih mjesta u Komisijama i Radnim grupama HKD-a, te je Popis jednoglasno usvojen.

**Ad.4. Prijedlog programa rada HKD-a za 2017.g.**

Ljiljana Krpeljević izvijestila je članove Stručnog odbora o predloženim programima za 2017. godinu koje su komisije i radne grupe predložile za prijavu na *Poziv za predlaganje programa javnih potreba u kulturi Republike Hrvatske za 2017. godinu*.

Predsjednica HKD-a Dunja Holcer pojasnila je problem izdavačke djelatnosti HKD-a, jer Ministarstvo kulture RH već nekoliko godina financijski ne podržava izdavačku djelatnost. Dakle, sve predloženo HKD će prijaviti, ali predlagatelji moraju biti svjesni da se izdavanje ne može financirati iz sredstava redovne djelatnosti. Većina poslova se odrađuje volonterski, no problem je što se izdanja ne prodaju pa treba apelirati na knjižničarsku zajednicu da kupuje izdanja HKD-a, kako bi se moglo financirati daljnje objavljivanje publikacija.

Dogovoreno je da se pošalje elektronička obavijest članovima Stručnog odbora sa objašnjenjem ove problematike, kako bi ga oni proslijedili svojim članovima Komisija i Radnih grupa. Također treba ponuditi izdanja HKD-a na štandu na 41. skupštini HKD-a u Primoštenu.

Predloženi programi za 2017. godinu koje su komisije i radne grupe predložile za prijavu *na Poziv za predlaganje programa javnih potreba u kulturi Republike Hrvatske za 2017. godinu* jednoglasno su prihvaćeni.

|  |  |  |  |  |
| --- | --- | --- | --- | --- |
|  | Nosioci | Naziv | Mjesto i vrijeme | Troškovi |
| 1. | Komisija za knjižnične usluge za djecu i mlade, KGZ - Knjižnica Medveščak | Stručni skup za dječje knjižnice *Informacijska pismenost* | Zagreb, ožujak 2017. | 10.000 MK  10.000 Grad Zagreb |
| Ukupno 20.000 |
| 2. | Komisija za knjižnične usluge za djecu i mlade | Nacionalna kampanja za poticanje čitanja djeci od rođenja *ČITAJ MI!* | 2017. | 9.000 MK  2.000 donatori  Ukupno 11.000 |
| 3. | Komisija za pokretne knjižnice | 13. okrugli stol o pokretnim knjižnicama RH i 7. festival hrvatskih bibliobusa | Pula, travanj 2017. | 20.000 MK  6.000 županija  6.000 Grad Pula  2.000 sponzori  6.000 vl. sredstva  Ukupno 40.000 |
| 4. | Komisija za upravljanje | Alternativni izvori financiranja knjižnica | Zagreb, travanj 2017. | 11.000 MK  3.000 Grad Zagreb  2.500 donatori  3.500 vl. sredstva  5.000 ostali izvori  Ukupno 25.000 |
| 5. | Sekcija za visokoškolske i specijalne knjižnice | 15. dani specijalnih i visokoškolskih knjižnica | Lovran, svibanj 2017. | 15.000 MK |
| 6. | Komisija za knj. usluge za OPP, Komisija za narodne knjižnice, Komisija za čitanje, Komisija za autorsko pravo i otvoreni pristup, Komisija za knj. usluge za djecu i mlade, KGZ – Gradska knjižnica | 14. okrugli stol za knjižnične usluge za osobe s posebnim potrebama *Kampanja za osobe sa specifičnim teškoćama učenja : postignuća i izazovi* | Zagreb, 6. listopada 2017. | 15.000 MK  15.000 Grad Zagreb  Ukupno 30.000 |
| 7. | Komisija za knjiž. usluge za osobe s posebnim potrebama | Nacionalna kampanja za osobe sa specifičnim teškoćama učenja | 2017. | Ukupno 42.500 |
| 8. | Komisija za srednjoškolske knjižnice, Komisija za osnovnoškolske knjižnice | 8. okrugli stol za školske knjižnice *Školska knjižnica: pogled unazad - korak unaprijed* | Virovitica, listopad 2017. | 10.000 MK  3.000 županija  4.000 Grad  3.000 sponzori  Ukupno 20.000 |
| 9. | Radna grupa za manjinske knjižnice | Okrugli stol *Središnje manjinske knjižnice za druge i drugačije* | Pula, prosinac 2017. | 20.000 MK  6.000 Grad Zagreb  3.000 kotizacije  Ukupno 29.000 |
| 10. | Komisija za slobodan pristup informacijama | 17 . okrugli stol o slobodnom pristupu informacijama  *Inovativna knjižnica u službi lokalne zajednice* | Zagreb, 8. prosinca 2017. | 20.000 MK  20.000 Grad Zagreb  10.000 vl.sredstva |
| Ukupno 50.000 |
| 11. |  | Dan hrvatskih knjižnica | 11. studenoga 2017. | 18.000 MK  20.000 vl. sredstva  Ukupno 38.000 |
| 12. |  | VBH | 2017. | 40.000 MK  20.000 Grad Zagreb  60.000 vl. sredstva |
| Ukupno 120.000 |
| 13. |  | Suradnja s Društvom mađarskih knjižničara | srpanj 2017. | 6.100 MK |
| 14. |  | IFLA | Wroclaw, Poljska, 19. – 25. kolovoza 2017. | 25.000 MK  24.238 vl.sredstva  Ukupno 49.238 |
| 15. |  | EBLIDA | svibanj 2017. | 7.750 MK |
| 16. |  | Godišnja konferencija Bibliotekarskog društva Srbije (BDS) i Sajam knjiga | Beograd, listopad 2017. | 6.900 MK |
| 17. |  | Godišnja konferencija (BAM) | Sarajevo, listopad 2017. | 3.600 MK |
| 18. |  | 14. dani specijalnih i visokoškolskih knjižnica : zbornik radova | 2017. | 15.000 MK  10.000 MZOS  20.000 vl.sredstva  Ukupno 45.000 |
| 19. |  | 17 . okrugli stol o slobodnom pristupu informacijama  *Inovativna knjižnica u službi lokalne zajednice* : zbornik | prosinac 2017. | 12.000 MK  6.000 vl. sredstva  Ukupno 18.000 |
| 20. |  | IFLA-ine smjernice za knj. službe i usluge za osobe s disleksijom (el. izdanje) | rujan 2017. | 12.000 MK  3.000 MZOS  5.000 vl. sredstva  Ukupno 20.000 |
| 21. |  | IFLA-ine Smjernice za knjižnične zgrade | 2017. | 10.000 MK  5.000 MZOS  15.700 vl.sred.  Ukupno 30.700 |
| 22. | Željka Miščin | Bibliografija | 2017. | 5.000 MK  5.000 vl. sredstva  Ukupno 10.000 |
| 23. |  | Predmetna obrada: pogled unaprijed : zbornik radova | 2017. | 12.000 MK  6.000 vl. sredstva  Ukupno 18.000 |
| 24. |  | UNIMARC A i UNIMARC B | 2017. |  |
| 25. |  | Vodič kroz glazbene knjižnice i zbirke Zagreba (el. izdanje) | 2017. | 7.000 MK |
| 26. |  | Središnja manjinska knjižnica u Hrvatskoj. Model. Strategija razvoja. Zakonski okvir. | 2017. | 15.000 MK  4.000 vl. sredstva  Ukupno 19.000 |
| 27. |  | Redovna djelatnost HKD-a | 2017. | 299.437,32 MK  103.000,00 vl.sredstva  Ukupno 402.437,32 |
| 28. |  | Informatizacija | 2017. | 7.000 MK |

**Ad 5. Prijedlog osnivanja nove Radne grupe za društvene medije u sklopu Sekcije za obrazovanje i istraživanje**

U ime članica Sekcije za obrazovanje i istraživanje HKD-a, Davorka Pšenica članovima Stručnog odbora predstavila je prijedlog o osnivanju Radne grupe za društvene medije u sklopu Sekcije za obrazovanje i istraživanje. Prijedlog o pokretanju Radne grupe uputile su knjižničarke koje se aktivno bave istraživanjem i/ili primjenom društvenih medija u knjižničnim uslugama, a to su: Dunja Holcer, Ivana Hebrang Grgić, Dorja Mučnjak, Dina Mašina, i Marija Šimunović.

Prijedlog osnivanja nove Radne grupe za društvene medije jednoglasno je prihvaćen.

**Ad 6. Promjena naziva Komisije za knjižnične usluge za osobe s posebnim potrebama u Komisija za knjižnične usluge za osobe s invaliditetom i osobe s posebnim potrebama**

Željka Miščin, zamjenica predsjednice Komisije za knjižnične usluge za osobe s posebnim potrebama podnijela je Stručnom odboru HKD-a prijedlog za promjenom imena Komisije za knjižnične usluge za osobe s posebnim potrebama u Komisija za knjižnične usluge za osobe s invaliditetom i osobe s posebnim potrebama.

Prijedlog je jednoglasno prihvaćen.

**Ad 7. Kampanja za osobe sa specifičnim teškoćama učenja**

Željka Miščin, zamjenica predsjednice Komisije za knjižnične usluge za osobe s posebnim potrebama obavijestila je da su Komisija za knjižnične usluge za osobe s posebnim potrebama i Komisija za čitanje počele s pripremama *Kampanje za osobe sa specifičnim teškoćama učenja*. U pripremi *Kampanje* komisijama su se pridružile također i Sekcija za narodne knjižnice, Komisija za narodne knjižnice, Komisija za knjižnične usluge za djecu i mladež, Sekcija za školske knjižnice, Komisija za autorsko pravo i otvoreni pristup, Knjižnice grada Zagreba, a nadaju se da će organizaciju podržati i Nacionalna i sveučilišna knjižnica u Zagrebu. U pripremi *Kampanje* sudjeluje dakle veliki broj komisija Hrvatskoga knjižničarskog društva. Smatraju da je to dobar početak za organiziranje Kampanje.

Zrinka Udiljak Bugarinovski predložila je da se poziv za sudjelovanje u *Kampanji* uputi i Komisiji za visokoškolske knjižnice i Komisiji za upravljanje, što je prihvaćeno.

Prijedlog pokretanja *Kampanja za osobe sa specifičnim teškoćama učenja*jednoglasno je prihvaćen.

**Ad.8. Razno**

Grozdana Ribičić, zamjenica predsjednice Komisije za čitanje pohvalila je Nacionalnu kampanju za poticanje čitanja djeci od rođenja *ČITAJ MI!* i traži da se na neki način na 41. Skupštini HKD-a *Kampanji* uputi pohvala.

Davorka Pšenica slaže se s navedenim, jer je Komisija za javno zagovaranje prijavila radionicu na 41. Skupštini na tu temu. Predlaže da HKD uvede priznanje za najbolju kampanju, dakle priznanje dobre prakse što je u skladu sa javnim zagovaranjem.

Dunja Holcer pohvalila je tijek i provedbu Kampanje te naglasila kako je izrazito puno truda i rada uloženo u njenu provedbu, ali je upozorila i na činjenicu kako se u zadnje vrijeme vezano za Kampanju Hrvatsko knjižničarsko društvo koje osigurava značajan dio sredstava za Kampanju putem javnih poziva Ministarstva kulture, odnosno Komisija za knjižnične usluge za djecu i mladež, koja je pokretač i jedan od glavnih nositelja Kampanje, vrlo malo ili nikako ne spominju kada se u medijima govori o Kampanji te je apelirala na kolegice i kolege knjižničare uključene u Kampanju da na to obrate više pozornosti.

Danica Pelko predložila je pokretanje Kampanje *Pričaj mi!* koja će se pripremiti i razraditi, te prijaviti Stručnom odboru.

Zapisnik sastavila:

Tina Matošević, poslovna tajnica HKD-a